Η ντοματοσαλάτα του Καλλίδη έχει μυζήθρα, δυόσμο, βασιλικό και λάιμ
Δροσερή και όξινη σαλάτα με λάιμ. Κάθε της μπουκιά φρεσκάρει το στόμα.
5 ώριμες ντομάτες, αλάτι, χυμός από 3 λάιμ, 200 γρ. μυζήθρα ξηρή, χονδροτριμμένη ή κομμένη σε «φλούδες» με το εργαλείο που αποφλοιώνουμε λαχανικά, από 1 χούφτα φρέσκα φύλλα βασιλικού και δυόσμου, πλυμένα, ολόκληρα
Για την χονδροκομμένη ντοματοσαλάτα με μυζήθρα, δυόσμο, βασιλικό και λάιμ ξεκινάμε και με ένα μαχαιράκι χαράζουμε χιαστί τη βάση κάθε ντομάτας.Βάζουμε να βράσει άφθονο νερό σε μια κατσαρόλα και ζεματίζουμε τις ντομάτες για 20 δευτερόλεπτα.Τις βγάζουμε με τρυπητή κουτάλα, τις ξεπλένουμε με κρύο νερό και αφαιρούμε (πανεύκολα) φλούδες και κοτσάνια.Τις κόβουμε σε χοντρές φέτες και τις αραδιάζουμε σε μονή στρώση σε ένα ταψί.Τις αλατίζουμε και τις αφήνουμε για 30 λεπτά έως 2 ώρες, σε θερμοκρασία δωματίου.Γέρνουμε το ταψί να φύγουν όλα τα υγρά που απέβαλαν οι ντομάτες και τις απλώνουμε σε μια πιατέλα.Τις περιχύνουμε με τον χυμό λάιμ και λίγο πριν σερβίρουμε σκορπίζουμε πάνω τους τα φύλλα μυρωδικών και το τυρί. Σερβίρουμε αμέσως.
Ντομάτα,Light